ప్రత్యేక తెలంగాణ ఉద్యమాలు
ఈ లోగా తెలంగాణా రాష్ట్ర ఏర్పాటు లక్ష్యంగా భారతీయ జనతా పార్టీ లోని ప్రముఖ నేత ఆలె నరేంద్ర ఆ పార్టీ నుండి వైదొలగి, తెలంగాణ సాధన సమితి అనే సంస్థను ఏర్పాటు చేసి, ఉద్యమం ప్రారంభించాడు. కొద్ది కాలానికే - ఆగష్టు 2002లో - తన సంస్థను తెరాసలో విలీనం చేసి, తెరాసలో తాను రెండో ప్రముఖ నాయకుడయ్యాడు.
నవ తెలంగాణ ప్రజా పార్టీ
రంగారెడ్డి జిల్లాకు చెందిన ప్రముఖ రాజకీయనాయకుడైన దేవేందర్ గౌడ్ 2008, జూలై 11న ప్రత్యేక తెలంగాణ రాష్ట్ర సాధనకై స్థాపింఛిన పార్టీ నవ తెలంగాణ పార్టీ. తెలుగుదేశం పార్టీలో తెలంగాణ వాదానికి తగిన మద్దతు లభించలేదని జూన్ 23నఆ పార్టీకి రాజీనామా చేసిన 18 రోజుల అనంతరం ప్రత్యేక పార్టీ ఏర్పాటుచేశాడు. ఇదే సందర్భంలో పార్టీ జెండాను కూడా ఆవిష్కరించారు .